Document ID: 32006R0840

32006R0840
L 154/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 840/2006 НА КОМИСИЯТА
от 7 юни 2006 година
за определяне на размера на помощта за прасковите за преработка по силата на Регламент (ЕО) № 2201/96 на Съвета за пазарната 2006-2007 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), и по-специално член 6, параграф 1 от него,
като има предвид, че:
(1)
Член 3, параграф 3 от Регламент (ЕО) № 1535/2003 на Комисията от 29 август 2003 г. за определяне на подробни правила за прилагането на Регламент (ЕО) № 2201/96 на Съвета по отношение на програмата за помощи за продукти от преработени плодове и зеленчуци (2) постановява, че Комисията следва да публикува размера на помощта за прасковите, след като установи спазването на праговете, фиксирани в приложение III към Регламент (ЕО) № 2201/96.
(2)
Средното количество праскови, преработени по програмата за помощ през последните три пазарни години, е под прага за Общността. Затова помощта, която следва да се прилага за пазарната 2006-2007 година във всяка заинтересована държава-членка, трябва да се равнява на сумата, определена в член 4, параграф 2 от Регламент (ЕО) № 2201/96.
(3)
Мерките, предвидени в настоящия регламент, са в съответствие със становището на Управителния комитет по преработените плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
За пазарната 2006-2007 година помощта за прасковите, определена в член 2 от Регламент (ЕО) № 2201/96, е 47,70 EUR на тон.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага за пазарната 2006-2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 юни 2006 година.

Labels: 17
5